มีเหมียว มีกัน วันน้ำท่วมโลก

มีเหมียว มีกัน วันน้ำท่วมโลก (; ) เป็นภาพยนตร์แอนิเมชันอิสระแนวผจญภัยจินตนิมิตในปี พ.ศ. 2567 กำกับโดย Gints Zilbalodis เขียนบทโดย Zilbalodis และ Matīss Kaža ภาพยนตร์มีความโดดเด่นจากการใช้ซอฟต์แวร์เสรีและโอเพนซอร์สเบลนเดอร์ในการเร็นเดอร์ทั้งหมด และไม่มีบทสนทนา

ภาพยนตร์ฉายรอบปฐมทัศน์ที่ส่วน Un Certain Regard ของเทศกาลภาพยนตร์กาน 2024 ซึ่งได้รับคำชื่นชมจากนักวิจารณ์ ภาพยนตร์ได้รับรางวัลภาพยนตร์และแอนิเมชันจำนวนมาก รวมถึงรางวัลภาพยนตร์แอนิเมชันยอดเยี่ยมในงานรางวัลภาพยนตร์ยุโรปครั้งที่ 37, รางวัลวงการนักวิจารณ์ภาพยนตร์นิวยอร์ก, รางวัลสมาคมนักวิจารณ์ภาพยนตร์ลอสแอนเจลิส, รางวัลคณะกรรมการบทปริทัศน์แห่งชาติ, และรางวัลลูกโลกทองคำครั้งที่ 82 ภาพยนตร์ได้รับเลือกการเสนอชื่อให้เข้าชิงรางวัลสาขาภาพยนตร์นานาชาติยอดเยี่ยม (เป็นภาพยนตร์แอนิเมชันเรื่องที่ 3 ในประวัติศาสตร์ที่ได้รับการเสนอชื่อเข้าชิงรางวัลนี้) และสาขาภาพยนตร์แอนิเมชันยอดเยี่ยมในงานประกาศผลรางวัลออสการ์ ครั้งที่ 97 ทำให้ภาพยนตร์เรื่องนี้เป็นภาพยนตร์ลัตเวียเรื่องแรกที่ได้รับการเสนอชื่อหลายสาขารางวัล

 อ้างอิง 

 แหล่งข้อมูลอื่น 
  (ลัตเวีย)
  (สหรัฐอเมริกา)

 Official Screenplay 

หมวดหมู่:ภาพยนตร์ที่ออกฉายในปี พ.ศ. 2567
หมวดหมู่:ภาพยนตร์แอนิเมชันเกี่ยวกับแมว
หมวดหมู่:ภาพยนตร์แอนิเมชันเกี่ยวกับนก
หมวดหมู่:ภาพยนตร์แอนิเมชันเกี่ยวกับสุนัข
หมวดหมู่:ภาพยนตร์เกี่ยวกับการเดินเรือ
หมวดหมู่:ภาพยนตร์แอนิเมชันยอดเยี่ยม รางวัลออสการ์